Tévémûsorral is tisztelegnek a halott sztárok elõtt
Az ABC különkiadással készül Carrie Fisher és Debbie Reynolds emlékére, máshol mûsorra tûzik az Ének az esõben sztárjával forgott sorozatok megfelelõ epizódjait. De a Csillagok háborúja sztárjának rajongói is találnak maguknak néznivalót a napokban.
Mint arról korábban már írtunk, Carrie Fisher egy négy nappal korábban bekövetkezett szívroham miatt december 27-én halt meg, édesanyja, Debbie Reynolds pedig másnap, lánya temetésének szervezése közben kapott végzetes stroke-ot.

Az amerikai tévék gyorsan reagáltak a kettõs tragédiára, így az ABC-n már 30-án este mûsorra tûznek egy Debbie and Carrie: Heartbreak in Hollywood címû egyórás riportmûsort, amelyben anya és lánya karrierjét és összetett kapcsolatát mutatják be, továbbá közeli hozzátartozókat, családtagokat és barátokat is megszólaltatnak.

A Logo TV Reynolds-maratonnal vigasztalja a rajongókat: pénteken leadják a Will és Grace címû sorozat tíz olyan epizódját, amelyben a színésznõ is szerepelt (Grace édesanyját játszotta, amivel Emmy-jelölést érdemelt), szombaton pedig a RuPaul - Drag Queen leszek! címû realityshow azon részét, amelyikben Debbie Reynolds zsûritagként vendégeskedett.

Szilveszter éjszakáján mindezt a Roseanne címû szériának az az epizódja követi, amit Carrie Fisher forgatókönyvíróként jegyez, Reynolds pedig játszik benne. A Logo maratonját az Öreglányok két része zárja, az Ének az esõben sztárjának vendégszereplésével.

Az HBO (sajnos csak az amerikai) újév napján mûsorra tûzi a 2010-es Vágyivászatot, Carrie Fisher két Emmy-jelölést érdemelt one-(wo)man show-ját, amelyben a színésznõ függõségérõl és betegségérõl beszél, sok humorral.

És ahogy arról korábban már beszámoltunk, ugyanez a csatorna egy másfél órás dokumentumfilmmel is készül. A Bright Lights: Starring Carrie Fisher and Debbie Reynolds-ot a két sztár váratlan halála elõtt nem sokkal fejezték be, és azóta kiderült, hogy 2017-ben, kora tavasszal mutatják majd be. Az HBO-nál nem tervezik, hogy a tragédia miatt változtatnak az alkotáson.
Carrie Fisher média Debbie Reynolds tévé sorozat Will és Grace szórakozás